CELEX: 62010TA0564(01)
Language: fi
Date: 2017-09-26 00:00:00
Title: Asia T-564/10 RENV: Unionin yleisen tuomioistuimen tuomio 26.9.2017 – Quimitécnica.com ja de Mello v. komissio (Kilpailu — Kartellit tai muut yhteistoimintajärjestelyt — Eläinten ruokintaan käytettävien fosfaattien eurooppalaiset markkinat — Sakko, joka on määrätty yhteisvastuullisesti sovintomenettelyn päätteeksi — Maksaminen erissä — Päätös, jossa määrätään asettamaan pankkitakaus pankissa, jolla on pitkän aikavälin AA-luottoluokitus — Kumoamiskanne — Kannekelpoinen toimi — Tutkittavaksi ottaminen — Perusteluvelvollisuus — Oikeasuhteisuus)

6.11.2017   
            
            
               FI
            
            
               Euroopan unionin virallinen lehti
            
            
               C 374/25
            
         Unionin yleisen tuomioistuimen tuomio 26.9.2017 – Quimitécnica.com ja de Mello v. komissio
   (Asia T-564/10 RENV) (1)
   
   ((Kilpailu - Kartellit tai muut yhteistoimintajärjestelyt - Eläinten ruokintaan käytettävien fosfaattien eurooppalaiset markkinat - Sakko, joka on määrätty yhteisvastuullisesti sovintomenettelyn päätteeksi - Maksaminen erissä - Päätös, jossa määrätään asettamaan pankkitakaus pankissa, jolla on pitkän aikavälin AA-luottoluokitus - Kumoamiskanne - Kannekelpoinen toimi - Tutkittavaksi ottaminen - Perusteluvelvollisuus - Oikeasuhteisuus))
   (2017/C 374/37)
   Oikeudenkäyntikieli: portugali
   
      Asianosaiset
   
   
      Kantajat: Quimitécnica.com – Comércio e Indústria Química, SA (Lordelo, Portugali) ja José de Mello – Sociedade Gestora de Participações Sociais, SA (Lissabon, Portugali) (edustaja: asianajaja J. Calheiros)
   
      Vastaaja: Euroopan komissio (asiamiehet: V. Bottka ja B. Mongin, avustajinaan asianajajat M. Marques Mendes ja A. Dias Henriques)
   
      Oikeudenkäynnin kohde
   
   SEUT 263 artiklaan perustuva vaatimus saada kumotuksi päätös, jonka väitetään sisältyvän 8.10.2010 päivättyyn komission kirjanpitäjän kirjeeseen ja joka koskee SEUT 101 artiklan ja ETA-sopimuksen 53 artiklan mukaisesta menettelystä 20.7.2010 tehdyllä komission päätöksellä K(2010) 5004 lopullinen (asia COMP/38.886 – Eläinten ruokintaan käytettävät fosfaatit) kantajille kilpailusääntöjen rikkomisesta määrättyjen sakkojen maksamista, siltä osin kuin kyseisessä kirjeessä määrätään asettamaan takaus pankissa, joka on saanut pitkän aikavälin AA-luottoluokituksen, edellytyksenä sille, että voidaan hyväksyä kantajien hakemus saada lisäaikaa niille yhteisvastuullisesti määrätyn sakon maksamiseen.
   
      Tuomiolauselma
   
   
               1)
            
            
               Oikeudenkäyntiväite hylätään.
            
         
               2)
            
            
               Kanne hylätään.
            
         
               3)
            
            
               Euroopan komissio vastaa omista oikeudenkäyntikuluistaan, ja se velvoitetaan korvaamaan Quimitécnica.com – Comércio e Indústria Química, SA:lle ja José de Mello – Sociedade Gestora de Participações Sociais, SA:lle unionin tuomioistuimessa muutoksenhakumenettelystä aiheutuneet oikeudenkäyntikulut sekä muutoksenhakua edeltäneestä unionin yleisessä tuomioistuimessa käydystä menettelystä aiheutuneet oikeudenkäyntikulut.
            
         
               4)
            
            
               Quimitécnica.com – Comércio e Indústria Química ja José de Mello – Sociedade Gestora de Participações Sociais sekä komissio vastaavat omista oikeudenkäyntikuluistaan, jotka aiheutuivat menettelystä, jossa asia palautettiin unionin yleisen tuomioistuimen ratkaistavaksi.
            
         
      (1)  EUVL C 55, 19.2.2011.